Edi Iordănescu a tras semnalul de alarmă: "În comparaţie cu noi, țara lor este la al treilea Campionat European consecutiv!"
Edi Iordănescu a reușit o performanță remarcabilă șia calificat România la EURO.
Recent, selecționarul a oferit mai multe declarații.
Antrenorul a tras un semnal de alarmă în privința adversarelor României de la EURO.
"În comparaţie cu noi, Slovacia este la al treilea Campionat European consecutiv. Deci stau mult mai bine ca noi. Iar 13-14 jucători de-ai lor au fost şi la ultimul EURO, deci asta înseamnă o experienţă importantă pentru ei. În plus, au avut 6 jucători în grupele Champions League și 3 dintre ei au ajuns și în primăvară. Cu totul, 10 au ajuns în primăvara europeană (n.r. în toate cele trei competiții). Cu Belgia nici nu are sens să ne comparăm, pentru că e clar că ne sunt superiori din punct de vedere al nivelului individual.
… Din păcate, aceasta este prima şi singura acţiune a naţionalei de la obţinerea calificării până la turneul final. Dar cu asta trebuie să lucrăm şi să găsim împreună soluţiile. Pentru mine reprezintă un penultim filtru pentru deciziile finale înainte de EURO. Aceste meciuri le vom trata ca unele de la EURO, pentru că avem această obligaţie.
Este un penultim filtru în care putem să vedem băieţii la joc, să mai tragem concluzii şi să mai intervenim acolo unde e nevoie. Ultimul filtru reprezintă pentru mine şi stafful meu perioada de la această acţiune şi până la EURO cu toate evoluţiile băieţilor la cluburi. Pentru că vom fi foarte atenţi în monitorizare", a declarat Iordănescu jr pentru FRF TV, citat de Agerpres.